<b>והנה פרח מטה אהרן וגו'.</b> רמז כי לא למראה עיני האדם ישפוט ה' כ"א נראה אחד עץ יבש בלי לחלוחית מים תורה וחכמה הקב"ה מפריחו וכך בהפך כדמסיק בילקוט <small>(ביחזקאל יז קח עיי"ש)</small> שדרש על קרח ואהרן פסוק הובשתי עץ לח והפרחתי עץ יבש. <small>(שם יז כד)</small> ויכול להיות שמשם נמשך המקור שכל מה שהיה במקדש היה מלבלב ועושה פירות ואפילו הזהב שנקרא פרוים, ויוצא פרח, זה היה סימן לכהנים קטנים שנקראו פרחי כהונה, ויצץ ציץ. זה סימן לכהנים גדולים נושאים ציץ נזר הקודש, ויגמול שקדים. בזכות וירץ אל תוך הקהל וגו' כדי לעצור המגפה ובזכות שכהנים זריזים הם כגמול ידו השיב לו להצמיח שקדים שיש בהם משמעות לשון שקידות ומהירות, וזכה למתנות שנאמר ואני הנה נתתי לך. ולשון הנה מורה על הזריזות וכן פירש"י פר' וישב <small>(לז יג)</small> ויאמר הנני. לשון ענוה וזריזות. ורש"י פירש כאן הנה בשמחה, כד"א הנה הוא יוצא לקראתך וראך ושמח בלבו. <small>(שמות ד יד)</small> וטעמו של דבר שכל הנה לשון זריזות הוא וכל מה שהאדם עושה בזריזות ודאי הוא שמח בעשייתו וכשם שאהרן היה שמח לקראת משה אחיו הקטן ממנו ולא נתקנא בשררתו בזכות זה ניתן לאהרן שררת הכהונה למשחה בה בשמחה זה"ש ואני הנה נתתי לך. בזכות הנה הוא יוצא לקראתך. ולמעלה בפסוק בקר ויודע ה' שנתן לו ה' המתנות בבוקר בפנים מאירות בשמחה כמשפט כל דבר הניתן אל השואל כהוגן. ורז"ל אמרו <small>(שבת קלט.)</small> שבזכות וראך ושמח בלבו. זכה לחשן משפט על הלב לפי שנאמר <small>(תהלים כה ט)</small> ידרך ענוים במשפט. כדרך שנתבאר למעלה פר' משפטים <small>(כא א)</small> ודרך זה ענוה לו ששמח על שררת אחיו ורז"ל אמרו <small>(חולין פט.)</small> גדול מה שנאמר במשה ואהרן שנאמר <small>(שמות טז ח)</small> ונחנו מה. וכן באהרן כתיב <small>(במדבר טז יב)</small> ואהרן מה הוא. שהוא מחשב את עצמו לבלי מה כאילו הוא עץ יבש שאין בו שום לחלוחית ע"כ זכה שפרח מטה אהרן היבש.  